CELEX: 62021CN0639
Language: ro
Date: 2021-10-19 00:00:00
Title: Cauza C-639/21: Cerere de decizie preliminară introdusă de Cour de cassation (Franța) la 19 octombrie 2021 – PB/Geos SAS, Geos International Consulting Limited

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/24
            
         
      Cerere de decizie preliminară introdusă de Cour de cassation (Franța) la 19 octombrie 2021 – PB/Geos SAS, Geos International Consulting Limited
      (Cauza C-639/21)
      (2022/C 2/30)
      Limba de procedură: franceza
      
         Instanța de trimitere
      
      Cour de cassation
      
         Părțile din procedura principală
      
      
         Recurent: PB
      
         Intimate: Geos SAS, Geos International Consulting Limited
      
         Întrebările preliminare
      
      
                  —
               
               
                  Articolul 4 alineatul (1) și articolul 20 alineatul (1) din Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială (1) trebuie interpretate în sensul că, în cazul în care se invocă, în raport cu o societate cu sediul pe teritoriul unui stat membru și acționată în justiție de un lucrător în fața instanțelor din acest stat, o situație de coangajare a aceluiași lucrător angajat de o altă societate, instanța menționată nu este obligată, pentru a stabili competența sa de a se pronunța cu privire la cererile formulate împotriva celor două societăți, să aprecieze în prealabil existența unei situații de coangajare??
               
            
                  —
               
               
                  Aceleași articole trebuie interpretate în sensul că, într-un astfel de caz, autonomia normelor speciale de competență în materia contractelor individuale de muncă nu se opune aplicării normei generale de competență a instanțelor din statul membru în care se află domiciliul pârâtului, prevăzută la articolul 4 alineatul (1) din Regulamentul nr. 1215/2012?
               
            
         (1)  JO 2012, L 351, p. 1.